Stesen kereta api Kluang

Stesen kereta api Kluang ialah sebuah stesen kereta api yang terletak di Bandar Kluang, Johor. Stesen ini menjadi tumpuan para penumpang bukan sahaja dari bandar Kluang, malah dari Ayer Hitam, Batu Pahat, Kahang dan Mersing, memandangkan kawasan-kawasan tersebut tidak mempunyai capaian perkhidmatan rel. Sejarah Pembinaan awal Stesen ini telah dibuka pada 1 Julai 1909, serentak dengan stesen-stesen pada jajaran kereta api antara Gemas dan Johor Bahru yang dikenali sebagai Keretapi Negeri Johor (Johor State Railway). Jajaran ini kemudiannya digabungkan dengan Keretapi Negeri-Negeri Melayu Bersekutu (Federated Malay States Railways) menghubungkan Padang Besar dengan Singapura. Stesen ini merupakan salah satu perhentian utama khususnya bagi perkhidmatan seperti Ekspres Rakyat, Ekspres Sinaran Pagi/Petang dan Senandung Malam. Kluang RailCoffee Selain perkhidmatan rel, stesen ini juga terkenal dengan sebuah kedai kopitiam iaitu Kluang RailCoffee. Diasaskan sejak tahun 1938 oleh Lim Luan Hee, kedai tersebut asalnya berkhidmat sebagai kantin bagi askar British pada waktu itu. Hidangan terkemuka mereka sehingga ke hari ini ialah roti bakar mentega atau kaya dan secawan kopi O. Kedai tersebut telah mendapat pengiktiran daripada The Malaysia Book of Records sebagai Kopitiam Kereta Api Tertua di Malaysia pada tahun 18 Julai 2022. Dinaik taraf Sejak tahun 2018, kerja-kerja menaik taraf stesen ini telah giat dijalankan seiring dengan projek landasan berkembar elektrik (PLBE) antara Gemas dan Johor Bahru. Sebuah stesen sementara telah didirikan berdekatan dengan lokasi stesen lama. Jajaran baharu terletak lebih tinggi berbanding jajaran asal yang berada di atas tanah. Pada 3 Disember 2024, stesen baharu yang lebih besar dan canggih telah mula beroperasi secara rasmi. Semua perkhidmatan kereta api dipindahkan ke stesen tersebut, manakala kopitiam Kluang RailCoffee masih terus dibuka di stesen lama sehingga ke hari ini. Perkhidmatan Ekspres Rakyat Timuran Jadual berkuat kuasa 1 Januari 2026: Tren ke timur (Tumpat) ERT26: 22:37 Tren ke selatan (Johor Bahru Sentral) ERT27: 10:01 ETS Jadual berkuat kuasa 18 April 2026: Tren ke utara EG9442 ke Padang Besar: 08:38 EP9524 ke KL Sentral: 09:33 EP9326 ke Butterworth: 10:45 EP9428 ke Padang Besar: 12:15 EP9528 ke KL Sentral: 13:38 EP9530 ke KL Sentral: 15:56 EP9532 ke KL Sentral: 17:13 Tren ke selatan EP9523 dari KL Sentral: 11:29 EP9523 dari Butterworth: 14:31 EG9425 dari Padang Besar: 17:06 EP9531 dari KL Sentral: 18:49 EP9533 dari KL Sentral: 21:09 EG9499 dari Padang Besar: 21:34 EP9535 dari KL Sentral: 23:25 Perkhidmatan terdahulu Jadual terakhir Ekspres Selatan yang berkuat kuasa 1 Julai 2022 dan tamat pada 31 Disember 2025: Ekspres Selatan (Gemas - JB Sentral) Arah selatan: ES41 04:34, ES43 12:22, ES45 17:54 Arah utara: ES42 10:44, ES44 16:36, ES46 20:16 Rujukan